Aalborg Storcenter har som en del af Danske Shoppingcentre orienteringsmøde mandag morgen efter skyderiet i Field's søndag.

- Der er ingen grund til at føle sig utryg, når man handler i Aalborg Storcenter, sådan lyder det fra centermanager Niels Adolfsen oven på gårsdagens skyderi i det københavnske shoppingcenter Field's. Han slår fast, at der er "fuldstændig styr på tingene." - Vi gennemgår vores sikkerhedsrutiner hver eneste uge: Vores beredskabsplan, vores sprinklersystem i tilfælde af brand, og så følger vi op på vores flugtveje dagligt – vi har fuldstændig styr på sikkerheden, fortæller Niels Adolfsen. Han er chokeret over det, der er sket og fortæller, at selvom sikkerhedsrutinerne er grundige, så kommer de til at blive gennemgået en ekstra gang mandag morgen. Han understreger dog, at sikkerheden i Aalborg Storcenter er i top, og at der ikke er grund til bekymring for centerets gæster. Orienteringsmøde for 18 centre Danske Shoppingcentre afholder mandag morgen orienteringsmøde for sine 18 shoppingcentre fordelt over hele landet. Aalborg Storcenter er en del af gruppen, og centermanager Niels Adolfsen bekræfter orienteringsmødet. Han understreger dog forud for mødet, at sikkerheden i Aalborg Storcenter er i top, og at der ikke er grund til bekymring for centerets gæster. Hør hvad Niels Adolfsen siger om orienteringsmødet her: Det siger kunderne TV2 Nords reporter Lisbeth Christensen snakkede med nogle af de kunder, som mandag var på indkøb i Aalborg Storcenter. Pernille Pedersen og Julia Bode fra Skive havde overvejet, om de skulle aflyse turen til Aalborg, men valgte at tage afsted. Du kan høre mere om deres overvejelser her: Et andet sted i Aalborg Storcenter var Lene Bach med sin datter Lisbeth Bach på shopping. De var ikke bekymrede for at tage på indkøb. Du kan se interviewet her: